Θωμάς Γκόρπας

Ο **Θωμάς Γκόρπας** (Μεσολόγγι, 20 Οκτωβρίου 1935 - Αθήνα, 1 Απριλίου 2003)  ήταν Έλληνας ποιητής, δημοσιογράφος και συγγραφέας. Από το 1954 έζησε στην Αθήνα, από το 1975 έως το 1980 έζησε στο Παρίσι κι από το 1990 στην Αθήνα και στην Αίγινα. Άσκησε πολλά επαγγέλματα πριν και μετά τη δημοσιογραφία (εργάτης, λογιστής, βιβλιοπώλης, εκδότης). Υπήρξε συντάκτης στις εφημερίδες *[[Ανεξάρτητος Τύπος]]*, *[[Μεσημβρινή]]*, *[[Εξπρές (εφημερίδα)|Εξπρές]]*, *[[Νέα Πολιτεία]]* και στα περιοδικά *[[Ρουμελιώτικο Ημερολόγιο]]*, *[[Ρουμελιώτικη Βίγλα]]*, *[[Ο Λογοτέχνης]]*, *[[Η Τέχνη στην Αθήνα]]*, *[[Η Καλλιτεχνική]]*, *[[Μουσικά Θέματα]]*, *[[Πολιτικά Θέματα]]*. Ήταν σύμβουλος έκδοσης της *Ποιητικής Αντι-Ανθολογίας* του Δημήτρη Ιατρόπουλου. Έγραψε για τον κινηματογράφο και την τηλεόραση, για το ρεμπέτικο και τον Καραγκιόζη, δίδαξε σε θεατρική σχολή, στήριξε την πρωτοπορία στο θέατρο, στον κινηματογράφο και στα εικαστικά, υπερασπίστηκε το λαϊκό τραγούδι. Ασχολήθηκε με τη στήριξη κλασικών έργων, τη συγγραφή προλόγων, εισαγωγών και βιογραφικών, με τη μετάφραση, απόδοση διασκευή και συμπλήρωση έργων.

Το 1979 ο Θωμάς Γκόρπας εκπροσώπησε την Ελλάδα στο Πρώτο Διεθνές Φεστιβάλ Ποίησης στην Όστια της Ρώμης.

Πρωτοεμφανίστηκε ως ποιητής στο έκτο τεύχος του περιοδικού *Ο Λογοτέχνης* τον Ιανουάριο του 1957 με το ποίημα «Αθήνα 1956, οδός Αθηνάς». Πρώτη ποιητική συλλογή του ήταν η «πλακέτα» *Σπασμένος καιρός* του 1957. Οι συλλογές  του εκδόθηκαν το 1995 σε έναν συγκεντρωτικό τόμο, σύμφωνα και με το «Σχεδίασμα εργοβιβλιογραφίας» της Άρτεμης Θεοδωρίδου. Τελευταίο βιβλίο του ήταν το 1995 το *Ισιδώρα! Ισιδώρα! Ο τραγικός έρωτας της Ντάνκαν με τον ποιητή Γεσένιν*.

Όλα τα βιογραφικά στοιχεία που κυκλοφορούν σε βιβλία, περιοδικά ή εφημερίδες, προέρχονται από αυτοβιογραφικά σημειώματα του ποιητή.

## Εργογραφία
### Ποίηση
* *Σπασμένος καιρός*, εκδ. «Μινώταυρος», Αθήνα 1957
* *Παλιές ειδήσεις*, ιδιωτική έκδοση, Αθήνα 1966
* *Πανόραμα*, εκδ. Panderma, Αθήνα 1975
* *Στάσεις στο μέλλον*, εκδ. «Εγνατία», Θεσσαλονίκη 1979 & 1980, «Πορεία», Αθήνα 1980, «Έξοδος», Αθήνα 1983
* *Περνάει ο στρατός...*, εκδ. «Πορεία», Αθήνα 1980, «Έξοδος», Αθήνα 1983
* *Τα θεάματα*, εκδ. «Έξοδος», Αθήνα 1983
* *Τα ποιήματα* [1957-1983] (Στάσεις στο μέλλον, Περνάει ο στρατός..., Τα θεάματα)
** εκδ. «Γαβριηλίδης», Αθήνα 1995
** «Κέδρος», Αθήνα 2006
** εκδ. «Ποταμός», Αθήνα 2015, 272 σελ., ISBN 978-960-545-058-8

### Πεζογραφία
* *Ισιδώρα! Ισιδώρα! Ο τραγικός έρωτας της Ντάνκαν με τον ποιητή Γεσένιν* (χρονικό), εκδ. «Γαβριηλίδης», Αθήνα 1995, 153 σελ.

### Λαογραφία
* *Το πανηγύρι τ'Αη Συμιού, με Βησσαρίωνα Γκόρπα*, εκδ. «Ζυγός», Αθήνα 1972

### Ιστορία λογοτεχνίας
* *Περιπετειώδες κοινωνικό και μαύρο νεοελληνικό αφήγημα, εισαγωγή-βιογραφικά-ανθολόγηση (1850-1950)* δύο τόμοι, εκδ. «Σίσυφος«, Αθήνα 1981

### Καλές Τέχνες
* *Στέρης, το τραγικό παραμύθι της ζωής και του έργου ενός πρωτοπόρου*, 18 κριτικά άρθρα γύρω από μια έκθεση, εκδ. «Πανόραμα», Αθήνα 1982

### Ανθολογία
* *Το βιβλίο όλων των ημερών. Η πρώτη μου ατζέντα, επιλογή ποιημάτων και κείμενα*,  εκδ. Δεληθανάση, Αθήνα 1992

### Μεταφράσεις
* Georges Jean: *Γραφή, η μνήμη των ανθρώπων*, σειρά «Ανακαλύψεις Δεληθανάση» (τόμος 5), μετάφραση, σύνθεση και συγγραφή του παραρτήματος με τα «Ελληνικά ντοκουμέντα», εκδ. Δεληθανάση, Αθήνα 1991, 1994, 1998 και πολλές άλλες εκδόσεις

## Παραπομπές


## Πηγές
* Δοκίμιο: Πάνος Καπώνης «Θωμάς Γκόρπας, ο νυν και αεί ποιητής του σπασμένου καιρού», περιοδικό *(δε)κατα*, τεύχ. 6, καλοκαίρι 2006

## Βιβλιογραφία
* Άρτεμις Θεοδωρίδου: *Χρονολόγιο Θωμά Γκόρπα σε τρίτο και σε πρώτο πρόσωπο* και *Σχεδίασμα εργοβιβλιογραφίας*, περιοδικό *Μανδραγόρας*, «Θωμάς Γκόρπας», αφιέρωμα, τεύχ. 33, Απρίλιος 2005
* Πάνος Καπώνης: *Πρόσωπα στην ομίχλη*, σελ. 80: «Θωμάς Γκόρπας 1935-2003», εκδόσεις «Απόπειρα», Αθήνα 2012.

## Εξωτερικοί σύνδεσμοι
*Θωμάς Γκόρπας στον ''Πανδέκτη'', του Εθνικού Ιδρύματος Ερευνών.

Κατηγορία:Έλληνες ποιητές
Κατηγορία:Νεοέλληνες ποιητές
Κατηγορία:Έλληνες συγγραφείς του 20ού αιώνα
Κατηγορία:Δεύτερη Μεταπολεμική Γενιά
Κατηγορία:Έλληνες συγγραφείς του 21ου αιώνα